Forslag til EUROPA-PARLAMENTETS OG RÅDETS AFGØRELSE om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2011/020 ES/ Comunidad Valenciana - fodtøj, Spanien) /* COM/2012/0204 final */





BEGRUNDELSE Punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[1] giver mulighed for gennem en fleksibilitetsmekanisme at anvende Den Europæiske Fond for Tilpasning til Globaliseringen (EGF) med et årligt loft på 500 mio. EUR ud over lofterne i den finansielle rammes relevante udgiftsområder. Betingelserne for støtte fra EGF er fastsat i Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen[2]. Den 28. december 2011 indgav Spanien ansøgning nr. EGF/2011/020 ES/Comunidad Valenciana, fodtøj, om økonomisk EGF-støtte som følge af afskedigelser i 146 virksomheder, der er aktive inden for NACE (rev. 2)-hovedgruppe 15 ("Fremstilling af læder og lædervarer")[3] i NUTS II-regionen Comunidad Valenciana (ES52) i Spanien. Efter en nøje gennemgang af ansøgningen konkluderer Kommissionen i overensstemmelse med artikel 10 i forordning (EF) nr. 1927/2006, at betingelserne for økonomisk støtte i henhold til denne forordning er opfyldt. RESUMÉ AF ANSØGNINGEN OG ANALYSE Nøgledata: || EGF-referencenummer || EGF/2011/020 Medlemsstat || Spanien Artikel 2 || litra b) Berørte virksomheder || 146 NUTS II-region || Comunidad Valenciana [ES52] NACE (rev. 2)-hovedgruppe || 15 ("Fremstilling af læder og lædervarer") Referenceperiode || 25.1.2011 – 25.10.2011 Startdato for de individualiserede tilbud || 26.3.2012 Ansøgningsdato || 28.12.2011 Afskedigelser i referenceperioden || 876 Afskedigede arbejdstagere, der forventes at deltage i foranstaltningerne || 350 Udgifter til de individualiserede tilbud (EUR) || 2 392 100 EGF-implementeringsomkostninger i EUR[4]: || 118 000 EGF-implementeringsomkostninger i procent || 4,7 Samlet budget (EUR) || 2 510 100 EGF-støtte (65 %) i EUR || 1 631 565 1. Ansøgningen blev forelagt Kommissionen den 28. december 2011 og suppleret med yderligere oplysninger i tiden indtil den 23. februar 2012. 2. Ansøgningen opfylder betingelserne for anvendelse af EGF i artikel 2, litra b), i forordning (EF) nr. 1927/2006 og blev indgivet inden for den frist på 10 uger, der er fastsat i forordningens artikel 5. Sammenhængen mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen eller den internationale finansielle og økonomiske krise 3. For at fastslå, at der er en sammenhæng mellem afskedigelserne og de gennem­gribende strukturelle ændringer i verdenshandelsmønstrene, som kan tilskrives globaliseringen, redegøres der i ansøgningen for afskedigelserne i regionen Comunidad Valenciana på baggrund af en radikal ændring i, hvordan fremstillingen af fodtøj er fordelt. Tredjelande (især Kina og Indien) dominerer i stigende grad verdenshandelen med fodtøj, og lande som Vietnam og Indonesien øger fortsat deres andel af verdensproduktionen. 4. Spanien gør gældende, at importen af fodtøj ifølge tilgængelige oplysninger[5] steg fra ikke-EU-lande til Unionen med næsten 6 % i perioden 2006-2009, mens EU-eksporten faldt med 16,4 % i samme periode. Som en direkte følge af eksportnedgangen faldt antallet af fodtøjsproducenter i EU-27: I 2008 var der kun 24 000 producenter i Unionen, mens der i 2005 stadig fandtes 27 125. Denne nedgang (11,58 %) i antallet af virksomheder havde en direkte indvirkning på beskæftigelsen: 78 800 direkte arbejdspladser – som tegner sig for næsten 20 % af det samlede antal – gik tabt i sektoren i perioden 2005-2008. 5. Importen af fodtøj i Spanien fulgte også en stigende tendens og steg med næsten 20 % i perioden 2006-2010. Imidlertid er indvirkningen af den manglende ligevægt mellem import og eksport i den spanske fodtøjsindustri større end for Unionen som helhed: Antallet af producenter faldt med 35,96 % i 2006-2010 (eller 24,27 %, hvis man kun betragter perioden 2006-2009), idet antallet af virksomheder faldt fra 2 283 til 1 462. Følgelig blev beskæftigelsen reduceret med 31,80 %, og 10 663 direkte arbejdspladser gik tabt i samme periode. 6. De spanske afskedigelser fulgte også den generelle tendens inden for fodtøjs­industrien i Unionen med hensyn til en udflytning af de fleste af underprocesserne i forbindelse med fremstillingen til ikke-EU-lande med lave omkostninger, således at man i Unionen kunne beholde opgaver af højere værdi, f.eks. produktdesign og ‑markedsføring. Dokumentation for antallet af afskedigelser og opfyldelse af kriterierne i artikel 2, litra b) 7. Spanien indgav ansøgningen i medfør af interventionskriteriet i artikel 2, litra b), i forordning (EF) nr. 1927/2006, som forudsætter mindst 500 afskedigelser over en periode på ni måneder i virksomheder i samme NACE (rev. 2)-hovedgruppe i én region eller to sammenhængende regioner på NUTS II-niveau i en medlemsstat. 8. Der er ifølge ansøgningen tale om 876 afskedigelser i 146 virksomheder i NACE (rev. 2)-hovedgruppe 15 ("Fremstilling af læder og lædervarer") i NUTS II-regionen Comunidad Valenciana (ES52) i referenceperioden på ni måneder fra 25. januar 2011 til 25. oktober 2011. Af disse afskedigelser blev 862 beregnet i overens­stemmelse med artikel 2, stk. 2, andet led, i forordning (EF) nr. 1927/2006. Der blev desuden beregnet 14 afskedigelser i overensstemmelse med artikel 2, stk. 2, tredje led, i samme forordning. Kommissionen har fået en bekræftelse for, at dette er det faktiske antal afskedigelser, jf. artikel 2, stk. 2, andet afsnit, tredje led. Redegørelse for afskedigelsernes uforudseelighed 9. De spanske myndigheder gør gældende, at sektoren for fodtøj allerede har gennemgået en omstrukturering for at klare markedsliberaliseringen, og at den har valgt at fremstille produkter af høj merværdi og fokusere på eksport. I årene inden den økonomiske og finansielle krise gav denne fremgangsmåde en bæredygtig omsætning. Men krisen og den efterfølgende kreditstramning betød alvorlige vanskeligheder for mange små og mellemstore virksomheder, da de ikke havde tilstrækkelig finansiel fleksibilitet til at klare den nye situation med faldende eksport og et svindende hjemmemarked. Det medførte virksomhedslukninger, idet 188 virksomheder dvs. 16,64 % af det samlede antal fodtøjsproducenter i Comunidad Valenciana ophørte med deres produktion og lukkede i 2010 med deraf følgende jobtab. Identifikation af de virksomheder, der har gennemført afskedigelser, og de arbejdstagere, der er tiltænkt støtte 10. Ansøgningen vedrører i alt 876 afskedigelser i følgende 146 virksomheder: Virksomheder og antal afskedigelser ABACO SHOES S.L. || 3 || ILICESOLES S.L. || 10 ADDI SHOES S.L || 1 || INDALO SHOES S.L || 4 ADOANSA S.L || 5 || INDUSTRIA AUXILIAR DEL CALZADO CRIMEA S.L || 1 ADORNOS LA TORRESTA S.L.U || 26 || IRAMEN CALZADOS S.L.U || 26 ADRIANO SHOES S.L.U || 13 || IRONMATRIC S.L || 1 AGNELLI INTERNACIONAL S.L || 1 || JANDRO MODA S.L. || 6 ALANDA SHOES S.L || 4 || JESO CONFORT S.L || 1 ALFIE SHOES S.L || 2 || J'HAYBER S.L. || 3 ALUYTEC DEL SURESTE S.L Y ALUVEGA || 1 || JOROS SHOES S.L || 2 ANALPE SHOES S.L. || 1 || JOSE CANO PALAZON || 1 ANTONIO ANDREU MACIÁ || 1 || JOSE FERRER CALZADOS S.L. || 7 APARADOS DANISA S.L || 9 || JOSE LOPEZ MARTINEZ || 2 APARADOS CRIS S.L || 11 || JOVIRES SHOES S.L || 64 APRILE INTERNACIONAL 2002 S.L || 1 || KILMAS S.L || 1 ARTESANIAS Y COMPLEMENTOS DEL CALZADO S.L || 4 || KINSPARTEL S.L || 12 ARTESANOS DE SAX S.L. || 1 || KMB ROC S.L || 1 ASEPYME ELDA ASOCIADOS S.L. || 1 || KNOW SHOES DESIGN S.L || 1 ATHELETIC SPORT GROUP S.L.U || 1 || LINEA OCCIDENTAL S.L. || 1 AUXILIAR DE CALZADO RICOCHI S.L. || 8 || LORTEL SHOES S.L. || 1 AUXILIAR DEL CALZADO CRIMEA S.L || 2 || MANKEITO S.L || 23 AUXILIARES DEL CALZADO ANTON S.L. || 1 || MANUEL GIMENEZ BARRAGAN || 1 BABY PARDO S.L.U || 4 || MANUFACTURAS CARCOLA, S.L || 6 BESTINN SHOES S.L || 1 || MANUFACTURAS NEWMAN S.L.U || 2 BOLITRES S.L.U || 1 || MAPELL ELX 2010 S.L || 3 BONAFORMA S.L || 1 || MARIA TERESA NAVARRO YAÑEZ || 2 CALZADOS BELMAR S.L || 1 || MARROQUINERIA LEYVA S.L. || 1 CALZADOS DAURO S.L. || 1 || MARTINETTI THE BAGS CLUB S.L || 4 CALZADOS DEL PAS BLAN S.L || 1 || MECANIZADOS Y SUMINISTROS GUTIERREZ S.L || 1 CALZADOS IGNACIO BERNABEU S.L.U || 26 || MOLDES JOFAN S.L || 5 CALZADOS JOSE VICENTE E HIJOS S.L || 31 || MTNG EUROPE EXPERIENCE,S.L. || 1 CALZADOS JOSEMI 2010 S.L || 1 || MUSTANG PRODUCTION S.L || 1 CALZADOS LAMAR S.L || 32 || MUZZYPIEL S.L || 9 CALZADOS LUCATONI .S.L || 1 || NARCO SHOES S.L || 2 CALZADOS MAGIAN S.L || 1 || NATISAND SHOES S.L || 16 CALZADOS MARIA GARCIA S.L || 15 || NEW GRABORD S.L || 1 CALZADOS MAYFRAN S.A || 56 || NODO SHOES,S.LU || 2 CALZADOS MONTIEL S.L || 1 || PADALIS SHOES S.L || 29 CALZADOS SALEM SL || 1 || PANAMA JACK S.A || 1 CALZADOS VALORI S.L || 1 || PAPI MODA S.L || 14 CALZANETTO S.L || 1 || PASCO PRODUCCIONES S.L.U || 3 CARMELA LUXE S.L || 42 || PATRICIA ROSALES S.L || 3 CAT WOOMAN S.L || 1 || PEDRO MIRALLES S.L || 1 CHILSYE SHOES S.L || 6 || PLANTIFLER S.L || 1 CONFORFLEX SUMINISTRO INDUSTRIALES S.L.U || 2 || PLANTILLAS CABEZO S.L.U || 1 CONFORSUELAS S.L. || 15 || PLANTILLAS PATRICIA S.L || 9 COOLSHOE S.L || 1 || PREFABRICADOS VIENA S.L || 8 COPRA PIEL S.L || 2 || RAIZA SHOES S.L. || 1 CORTADOS Y APARADOS COCO S.L || 1 || RHINOS SHOES S.L || 2 CREACIONES CARPENA S.L. || 1 || SANDEVAL SL || 10 CREACIONES DALISA S.L.U || 2 || SANTIAGO A. RAMIREZ GUTIERREZ || 5 CREACIONES KING-BELT S.L || 4 || SIROKO SHOES S.L || 25 CREVISA S.L || 1 || SOFAMVAL S.L || 4 CRIMEA S.L || 1 || STRADIVARIUS ESPAÑA S.A || 1 CURTIDOS PIELES NATURALES S.L || 14 || SUACAL CALZADOS E INVERSIONES GILBERT || 1 CUTI SHOES S.L. || 17 || SUELAS DESANZ S.L || 7 DAF CALZADOS S.L || 4 || SUELAS DOMVER S.L || 11 DAMAPIEL S.L || 7 || SUELAS PAMAR S.L || 4 DESIVAL S.L || 1 || TACMOR S.L.U || 4 EBOLOTAC S.L.U || 1 || TACONES INYECTADOS PARA EL CALZADO S.L || 5 EMBOGA S.A. || 1 || TALLER CORTADO (JOSE ANDRES ALONSO) || 1 EUROELX S.L || 9 || TENERIA INDUSTRIAL VALENCIANA SA || 2 EUROPLASTICA ESPAÑA S.A || 1 || TRIO SHOES 2000 S.L || 1 FAMACAL S.L || 1 || UNIMOLDES S.L || 1 FENADELFRI S.L.U || 1 || UNIVERSAL PREFABRICADOS PARA EL CALZADO S.L || 1 FINISAJE GALEÓN S.L || 1 || VAL DISME S.L || 1 FO-PLANT 2001 S.L || 1 || VILLACALZA 2008 S.L || 2 FORMATOS COLOR Y DISEÑO S.L || 1 || VIVER Y BERNA S.L || 1 FORRADOS ODALYS S.L || 15 || VULCANIZADOS ELEVAN S.L || 1 FRANCISCO JAVIER ROS MOYA || 1 || VULCANIZADOS LA ESTRELLA S.L. || 1 FREE FASHION S.L || 1 || ZAPASTOCK S.L. || 2 FULGEN SHOES S.L || 31 || ZAPATOS DACON S.L || 1 HIJOS DE RAMON IBAÑEZ S.A || 1 || ZUHAL SHOES S.L.U || 8 HORMAR XXI S.L. || 2 || 5 FACTORIA 2009 S.L.U || 14 Antal virksomheder i alt: 146 || Antal afskedigelser i alt: 876 || 11. Alle de afskedigede arbejdstagere vil få mulighed for at deltage i foranstaltningerne. De spanske myndigheder skønner imidlertid ud fra deres tidligere erfaring med forvaltning af EGF-støtten, at ca. 350 arbejdstagere vil vælge at deltage i EGF-foranstaltningerne. 12. Fordelingen af de 876 arbejdstagere er, som følger: Klasse || Antal || Procent Mænd || 465 || 53,03 Kvinder || 411 || 46,97 EU-borgere || 872 || 99,54 Ikke-EU-borgere || 4 || 0,46 15-24-årige || 27 || 3,08 25-39-årige || 427 || 48,74 40-54-årige || 336 || 38,36 55-59-årige || 65 || 7,42 Over 60 år || 21 || 2,40 13. Fordelingen på faggrupper er, som følger: Klasse || Antal || Procent Teknikere || 8 || 0,91 Kontoransatte || 45 || 5,14 Arbejdere inden for håndværk og lignende erhverv || 455 || 51,95 Elementær beskæftigelse || 368 || 42,00 14. Fordelingen på uddannelsesniveau er, som følger: Uddannelsesniveau || Antal || Procent Grunduddannelse (til udgangen af den almindelige skolepligt) || 362 || 41,32 Uddannelse på gymnasialt niveau || 59 || 6,74 Videregående uddannelse || 27 || 3,08 Andet (ikke-formel uddannelse) || 4 || 0,46 Personer uden uddannelse eller med kort skolegang || 424 || 48,40 15. Spanien har i overensstemmelse med artikel 7 i forordning (EF) nr. 1927/2006 bekræftet, at man i EGF's forskellige gennemførelsesfaser, især med hensyn til adgangen til den, har ført og fortsat vil føre en politik for ligestilling mellem mænd og kvinder og en politik for ikke-forskelsbehandling. Beskrivelse af det pågældende geografiske område og de relevante myndigheder og andre interessenter 16. Det område, der er berørt af afskedigelserne, ligger inden for NUTS II-regionen Comunidad Valenciana og er koncentreret på tre "comarca" (svarende til et distrikt) Alto, Medio y Bajo Vinalopó i NUTS III-provinsen Alicante. 17. Af alle spanske virksomheder er 11,5 % baseret i Comunidad Valenciana. Forarbejdningssektoren udgør 26 % af den samlede beskæftigelse i denne region; hvorimod servicesektoren udgør 60 %, bygge- og anlægssektoren 10 % og den primære sektor 4 %. Forretningstypen i Comunidad Valenciana er karakteriseret ved, at der findes mange små og mellemstore virksomheder, der er specialiseret hovedsageligt inden for fremstillingen af møbler, sko, tekstiler, keramik og legetøj. Disse industrisektorer er koncentreret i distrikter i nogle få kommuner. 18. De vigtigste aktører er Generalitat Valenciana (den selvstyrende regering i Comunidad Valenciana) og især det regionale ministerium for uddannelse, erhvervsuddannelse og beskæftigelse, SERVEF (den selvstyrende regerings offentlige arbejdsformidlinger), fagforeningerne: FIA-UGT-PV og CCOO-PV[6], og sammenslutningen af fodtøjsproducenter i Comunidad Valenciana (AVECAL). Afskedigelsernes forventede virkning på beskæftigelsessituationen på lokalt, regionalt og nationalt plan 19. Spanien er Unionens næststørste producent af fodtøj og fremstiller næsten 25 % af den samlede EU-produktion. Af de spanske fodtøjsproducenter befinder 64,43 % sig i Comunidad Valenciana, og følgelig er konsekvenserne for beskæftigelsen på lokalt plan på grund af ændringer i verdenshandelsmønstrene inden for fodtøjsproduktion i sandhed store og har en voldsom indvirkning på Comunidad Valenciana. Desuden har regionen også været berørt af fire andre masseafskedigelser[7], for hvilke der er indsendt EGF-ansøgninger til Kommissionen. 20. Inden for Comunidad Valenciana er de mest berørte områder Alto, Medio og Bajo Vinalopó, som er tre distrikter, der er særdeles afhængige af fremstillingen af fodtøj. Antallet af afskedigede arbejdstagere steg med 83 % i det øvre Vinalopó og fordobledes i Medio og Bajo Vinalopó i 2011 sammenlignet med 2009. Mulighederne for en fremtidig tilbagevenden til arbejdsmarkedet for de afskedigede arbejdstagere på dette område er ikke meget opmuntrende, da Alto, Medio og Bajo Vinalopó også blev berørt af de afskedigelser, der var omfattet af to af de tidligere omtalte ansøgninger om EGF-støtte, nemlig EGF/2010/005 ES Comunidad Valenciana Natural Stone (528 afskedigelser inden for sektoren for tilhugning, tilskæring og færdigbearbejdning af sten) og EGF/2011/006 Comunidad Valenciana Construction (1 138 afskedigelser inden for bygge- og anlægssektoren). Den samordnede pakke af individualiserede tilbud, der søges om støtte til, og en opdeling af de anslåede omkostninger, herunder oplysninger om komplementariteten med foranstaltninger, der modtager støtte gennem strukturfondene 21. Alle nedenstående foranstaltninger udgør en samordnet pakke af individualiserede tilbud, der har til formål at hjælpe arbejdstagerne med at vende tilbage til arbejdsmarkedet: – Velkomst- & informationsmøde samt vejledning: Foranstaltningen er den første, der vil blive tilbudt alle afskedigede arbejdstagere, og omfatter: 1) Oplysninger om færdigheder og uddannelsesbehov, rådgivning og uddannelsesprogrammer samt tilskud og incitamenter. 2) Udarbejdelsen af en profil for arbejdstagerne og udformning, gennemførelse og opfølgning i forbindelse med den individualiserede støtte. 3) Workshopper om jobinterview. Deltagerne vil gennem rollespil lære, hvordan de undgår almindelige fejl under jobinterview. – Intensiv hjælp til jobsøgning: Denne foranstaltning omfatter intensiv jobsøgning, herunder både passiv og aktiv søgning efter lokale og regionale beskæftigelses­muligheder, workshopper om jobsøgningsteknikker og mentorordninger (dvs. individuel opfølgning af jobsøgningsaktiviteter). – Uddannelse i færdigheder i relation til sektoren for fodtøj: Deltagerne i denne foranstaltning vil blive uddannet i erhvervsrelaterede færdigheder i forbindelse med arbejde, der medfører en øget merværdi, og således opnå en større beskæf­tigelsesegnethed inden for fodtøjssektoren. Eftersom det mest efterspurgte arbejde hovedsageligt vedrører design og marketing, vil de forskellige kursustilbud fokusere på fodtøjsteknologi, computerstøttet design, fodens biomekanik, benchmarking inden for fodtøj osv. – Uddannelse i særlige erhvervskvalifikationer: Deltagerne i denne foranstaltning vil blive uddannet inden for sektorer som fødevareindustrien, plastindustrien eller restaurant- og take away-service, hvor der findes eller opstår muligheder på kort eller mellemlangt sigt. – Fremme af iværksættelse: Dette omfatter: 1) Rådgivning om projekter og initiativer, der har til formål at udvikle, etablere og vejlede levedygtige forretningsprojekter eller projekter som selvstændige. Vejlederne prøver også at finde muligheder for selvstændig virksomhed inden for og uden for distriktet og foreslå disse for deltagerne i foranstaltningen. 2) Assistance ved virksomhedsetablering: Hensigten er at hjælpe afskedigede arbejdstagere, som ønsker at etablere deres egen virksomhed, og foranstaltningen består af individualiseret vejledning under hele virksomhedsetableringsprocessen og støtte med hensyn til de administrative krav. Den individualiserede vejledning vil fortsat være tilgængelig for deltagerne i deres første år som selvstændige. 3) Specifikke uddannelsesaktiviteter for de arbejdstagere, der ønsker at starte deres egen virksomhed. Det vil omfatte aspekter som udvikling af et forretningskoncept, planlægning, gennemførelse af feasibility-undersøgelser, udarbejdelse af forretningsplaner og finansiering. – Uddannelse i horisontale færdigheder, f.eks. grundkurser i IKT, uddannelse i personlig udvikling, uddannelse i færdigheder med hensyn til at lede en gruppe uddannelse af undervisere, der skal udstyre de afskedigede arbejdstagere, hvis arbejdsprofiler gør dem egnede som undervisere, med de nødvendige undervisningsfærdigheder. – Uddannelse i ansættelse: Denne uddannelse tilrettelægges, så der tages hensyn til de særlige behov hos de lokale virksomheder, som til gengæld forpligter sig til at ansætte mindst en tredjedel af de arbejdstagere, der deltager i uddannelsen. – Tilskud til jobsøgning: Arbejdstagere, der fuldfører det aftalte forløb med henblik på at vende tilbage til arbejdsmarkedet, modtager en godtgørelse på 400 EUR udbetalt på en gang. – Støtte til virksomhedsetablering: Arbejdstagere, som vender tilbage til beskæftigelse ved at starte deres egen virksomhed, modtager et engangsbeløb på 3 000 EUR. Dette incitament er beregnet til at dække etableringsomkostninger. – Bidrag til udgifter ved pendling: Som et bidrag til udgifterne i forbindelse med at pendle får de arbejdstagere, der deltager i foranstaltningerne, et fast beløb på op til 300 EUR. – Genplaceringsincitamenter: Der vil blive udbetalt et løntilskud på 350 EUR pr. måned i højst seks måneder til de arbejdstagere, som vender tilbage til beskæftigelse som ansatte. 22. De EGF-implementeringsomkostninger, der er medtaget i ansøgningen i overensstemmelse med artikel 3 i forordning (EF) nr. 1927/2006, dækker forvaltning og kontrolaktiviteter samt oplysning og reklame. 23. De individualiserede tilbud, der forelægges af de spanske myndigheder, er aktive arbejdsmarkedsforanstaltninger, som falder ind under de i artikel 3 i forordning (EF) nr. 1927/2006 fastlagte støtteberettigede foranstaltninger. De spanske myndigheder anslår de samlede omkostninger til disse tilbud til 2 392 100 EUR og EGF-implementeringsomkostningerne til 118 000 EUR (4,7 % af det samlede beløb). Der anmodes om EGF-støtte på i alt 1 631 565 EUR (65 % af de samlede omkostninger). Foranstaltninger || Anslået antal arbejdstagere, som er tiltænkt støtte || Anslåede omkostninger pr. arbejdstager, som er tiltænkt støtte (EUR) || Samlede omkostninger i EUR (EGF og national medfinansiering) Individualiserede tilbud (artikel 3, stk. 1, i forordning (EF) nr. 1927/2006) Velkomst- & informationsmøde samt vejledning (Acogida y orientación profesional) || 350 || 1 251[8] || 438 000 Intensiv hjælp til jobsøgning (Apoyo intensivo en la búsqueda de empleo) || 275 || 1 142[9] || 314 250 Uddannelse i færdigheder i relation til sektoren for fodtøj (Formación para la recolocación en el sector del calzado) || 120 || 2 500 || 300 000 Uddannelse i særlige erhvervs­kvalifikationer (Formación para la recolocación en otros sectores) || 150 || 2 500 || 375 000 Fremme af iværksættelse (Formación y asesoramiento al emprendedor) || 50 || 3 825 || 191 250 Uddannelse i horisontale færdigheder (Formación transversal para la mejora profesional) || 105 || 1 570 || 164 850 Uddannelse i ansættelse (Formación para el empleo con prácticas) || 75 || 1 050 || 78 750 Tilskud til jobsøgning (Incentivo a la participación) || 350 || 400 || 140 000 Støtte til virksomhedsetablering: (Incentivo a la constitución de negocios) || 35 || 3 000 || 105 000 Bidrag til udgifter ved pendling (Ayudas por desplazamiento) || 320 || 300 || 96 000 Genplaceringsincitamenter (Incentivo a la inserción) || 90 || 2 100 || 189 000 Subtotal - individualiserede tilbud || || 2 392 100 EGF-implementeringsomkostninger (artikel 3, stk. 3, i forordning (EF) nr. 1927/2006) Forberedelser || || 0 Forvaltning || || 87 000 Information og offentlig omtale || || 21 000 Kontrolaktiviteter || || 10 000 Subtotal - EGF-implementeringsomkostninger || || 118 000 Samlede anslåede udgifter || || 2 510 100 EGF-støtte (65 % af de samlede udgifter) || || 1 631 565 24. Spanien bekræfter, at de ovennævnte foranstaltninger er supplerende i forhold til de foranstaltninger, som er finansieret af strukturfondene, og at der er etableret foranstaltninger for at forhindre dobbelt finansiering. Datoen/datoerne for iværksættelse eller planlagt iværksættelse af individualiserede tilbud til de berørte arbejdstagere 25. Den 26. marts 2012 iværksatte Spanien de individualiserede tilbud i den samordnede pakke, som EGF anmodes om at medfinansiere, til de berørte arbejdstagere. Denne dato markerer således begyndelsen af støtteberettigelsesperioden for enhver EGF-støtte. Procedurer for høring af arbejdsmarkedets parter 26. Den foreslåede ansøgning blev drøftet ved en række møder med arbejdsmarkedets parter, nævnt under punkt 18 ovenfor. På møderne den 17. november 2011 og den 2, 14. og 21. februar 2012 blev arbejdsmarkedets parter hørt bl.a. om indholdet af den integrerede pakke af foranstaltninger, tildelingen af roller, opgavefordelingen samt tidsplanen for foranstaltningerne. 27. De spanske myndigheder bekræftede, at kravene i den nationale lovgivning og i EU-lovgivningen vedrørende kollektiv afskedigelse er blevet overholdt. Oplysninger om foranstaltninger, som er obligatoriske i henhold til national lovgivning eller kollektive aftaler 28. Med hensyn til de kriterier, der er fastsat i artikel 6 i forordning (EF) nr. 1927/2006, kunne de spanske myndigheder i deres ansøgning: · bekræfte, at den økonomiske EGF-støtte ikke erstatter foranstaltninger, som det påhviler virksomheder at gennemføre i henhold til national lovgivning eller kollektive aftaler · dokumentere, at de påtænkte aktioner er støtte til de enkelte arbejdstagere og ikke skal tjene til omlægning af virksomheder eller sektorer · bekræfte, at de ovennævnte støtteberettigede foranstaltninger ikke får støtte fra andre af EU's finansielle instrumenter. Forvaltnings- og kontrolsystemer 29. Spanien har meddelt Kommissionen, at den finansielle støtte vil blive forvaltet og kontrolleret af de samme organer som dem, der forvalter og kontrollerer Den Europæiske Socialfond. Generaldirektoratet for europæiske projekter og midler under det regionale finansministerium og regionalforvaltningen for Comunidad Valenciana[10] fungerer som formidlingsorgan for forvaltningsmyndigheden. Finansiering 30. På grundlag af ansøgningen fra Spanien beløber den foreslåede EGF-støtte til den samordnede pakke af individualiserede tilbud (inklusive EGF-implementerings­omkostninger) sig til 1 631 565 EUR, hvilket svarer til 65 % af de samlede omkostninger. Kommissionens foreslåede tildelinger fra fonden er baseret på oplysninger fra Spanien. 31. Under hensyn til den maksimale støtte fra EGF i henhold til artikel 10, stk. 1, i forordning (EF) nr. 1927/2006 og mulighederne for omfordeling af bevillinger foreslår Kommissionen at anvende EGF til at dække hele det ovennævnte beløb, der opføres under udgiftsområde 1a i den finansielle ramme. 32. Med det foreslåede økonomiske støttebeløb er der fortsat over 25 % af det maksimale årlige beløb, der er øremærket til EGF, til rådighed til tildelinger i årets sidste fire måneder, jf. artikel 12, stk. 6, i forordning (EF) nr. 1927/2006. 33. Med dette forslag om at anvende EGF indleder Kommissionen den forenklede trepartsprocedure, jf. punkt 28 i den interinstitutionelle aftale af 17. maj 2006, for at sikre, at budgetmyndighedens to parter er enige i, at det er nødvendigt at anvende fonden, og kan tilslutte sig det beløb, der anmodes om. Kommissionen opfordrer den af budgetmyndighedens to parter, som på rette politiske niveau først når til enighed om udkastet til forslaget om anvendelse af fonden, til at underrette den anden part og Kommissionen om sine hensigter. Hvis den ene af budgetmyndighedens to parter ikke kan give sin tilslutning, indkaldes der til et formelt trepartsmøde. 34. Kommissionen forelægger særskilt en anmodning om overførsel for at få specifikke forpligtelses- og betalingsbevillinger opført på budgettet for 2012, jf. punkt 28 i den interinstitutionelle aftale af 17. maj 2006. Kilder til betalingsbevillinger 35. Bevillingerne fra EGF-budgetposten vil blive anvendt til at dække beløbet på 1 631 565 EUR, som er nødvendigt i forbindelse med denne ansøgning. Forslag til EUROPA-PARLAMENTETS OG RÅDETS AFGØRELSE om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2011/020 ES/ Comunidad Valenciana - fodtøj, Spanien) EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[11], særlig punkt 28, under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen[12], særlig artikel 12, stk. 3, under henvisning til forslag fra Europa-Kommissionen[13], og ud fra følgende betragtninger: (1) Den Europæiske Fond for Tilpasning til Globaliseringen (EGF) blev oprettet med henblik på at yde supplerende støtte til arbejdstagere, der afskediges som følge af gennemgribende strukturelle ændringer i verdenshandelsmønstrene på grund af globaliseringen, og at hjælpe dem med at vende tilbage til arbejdsmarkedet. (2) Anvendelsesområdet for EGF blev udvidet for ansøgninger indgivet fra den 1. maj 2009 til den 30. december 2011 for også at omfatte støtte til arbejdstagere, der bliver afskediget som en direkte følge af den internationale finansielle og økonomiske krise. (3) Den interinstitutionelle aftale af 17. maj 2006 giver mulighed for at anvende EGF inden for et årligt loft på 500 mio. EUR. (4) Spanien indgav den 28. december 2011 en ansøgning om anvendelse af EGF i forbindelse med afskedigelser i 146 virksomheder, der er aktive inden for NACE (rev. 2)-hovedgruppe 15 ("Fremstilling af læder og lædervarer") i NUTS II-regionen Comunidad Valenciana (ES52), og supplerede denne ansøgning med yderligere oplysninger frem til den 23. februar 2012. Ansøgningen opfylder kravene til fastlæggelse af støttebeløbets størrelse, jf. artikel 10 i forordning (EF) nr. 1927/2006. Kommissionen foreslår derfor, at der ydes en støtte på 1 631 565 EUR. (5) Der bør derfor som følge af Spaniens ansøgning ydes støtte fra EGF — VEDTAGET DENNE AFGØRELSE: Artikel 1 Inden for rammerne af Den Europæiske Unions almindelige budget for regnskabsåret 2012 stilles der et beløb til rådighed fra Den Europæiske Fond for Tilpasning til Globaliseringen (EGF) på 1 631 565 EUR i forpligtelses- og betalingsbevillinger. Artikel 2 Denne afgørelse offentliggøres i Den Europæiske Unions Tidende. Udfærdiget i Bruxelles, den […]. På Europa-Parlamentets vegne På Rådets vegne Formand Formand [1] EUT C 139 af 14.6.2006, s. 1. [2] EUT L 406 af 30.12.2006, s. 1. [3] Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE rev. 2 og om ændring af Rådets forordning (EØF) nr. 3037/90 og visse EF-forordninger om bestemte statistiske områder, EUT L 393 af 30.12.2006, s. 1. [4] I overensstemmelse med artikel 3, stk. 3, i forordning (EF) nr. 1927/2006. [5] http://ec.europa.eu/enterprise/sectors/footwear/files/statistics/footwear_en.pdf [6] Federación de Industrias Afines de la UGT del País Valenciano (MCA-UGT-PV) og Comisiones Obreras del País Valenciano (CC.OO.-PV). [7] KOM(2010) 216, KOM(2010) 613, KOM(2010) 617 og KOM(2012) 053. [8] Den reelle anslåede omkostning pr. arbejdstager oplyst af medlemsstaten er på 1 251,4286 EUR. For at forenkle præsentationen i denne tabel er dette tal blevet afrundet, uden at den samlede anslåede omkostning for foranstaltningen som beregnet af medlemsstaten er blevet ændret. [9] Idem 1 142, 7272 EUR. [10] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana. [11] EUT C 139 af 14.6.2006, s. 1. [12] EUT L 406 af 30.12.2006, s. 1. [13] EUT C […], […], s. […].